44. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.434/35 της 22 Ιαν./4 Φεβρ. 1977 (ΦΕΚ Β΄ 70) Περί επεκτάσεως της ασφαλίσεως του ΚΑΔΚΥ εις τους εν ενεργεία και συντάξει υπαλλήλους των Οργανισμών Τοπικής Αυτοδιοικήσεως Νομού Πρεβέζης. Έχοντες υπ’ όψει: α)Τας διατάξεις του άρθρ. 1 παρ. 1 του Ν.Δ/τος 3893/1958 «περί διατάξεων τινών αφορωσών τον ΚΑΔΚΥ» (ΦΕΚ 193/58, τ. Α΄). β)Την υπ’ αριθ. Δ3/2861/1976 (ΦΕΚ 1192/76, τ. Β΄) απόφασιν του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών». γ)Την σύμφωνον γνώμην του Δ.Σ. του ΚΑΔΚΥ, ληφθείσαν κατά την υπ’ αριθ. 329/30.11.1976 συνεδρίασιν αυτού και υποβληθείσαν ημίν δια της υπ’ αριθ. 4510/20.12.1976 αναφοράς του ΚΑΔΚΥ, αποφασίζομεν: Επεκτείνομεν την ασφάλισιν του κλάδου κατά της ασθενείας των Δημοτικών και Κοινοτικών Υπαλλήλων (ΚΑΔΚΥ) εις τον Νομόν Πρεβέζης, ως κάτωθι: α)Εις το προσωπικόν των Δήμων και των Δημοτικών Ιδρυμάτων, το διεπόμενον υπό των διατάξεων του Κώδικος περί καταστάσεως των Δημοτικών και Κοινοτικών υπαλλήλων. β)Εις τους τακτικούς υπαλλήλους των Κοινοτήτων. γ)Εις τους συνταξιούχους των ανωτέρω υπό στοιχ. α΄ και β΄ Οργανισμών. δ)Εις τα μέλη των οικογενειών των υπό στοιχ. α΄γ΄ ησφαλισμένων. 3.B.δ.40-44 Ταμείο Ασφαλ. Δημοτ. και Κοινοτ. Υπαλλήλων 